# Obvestilo o seji nadzornega sveta

Na podlagi Pravil Ljubljanske borze, d.d. Ljubljana in veljavne zakonodaje družba Nama d.d. Ljubljana, Tomšičeva ulica 1, Ljubljana, objavlja naslednje sporočilo:

Nadzorni svet družbe se je sestal na redni seji dne 28.8.2019, kjer se je seznanil s poslovanjem družbe v obdobju januar – junij 2019 ter soglašal z javno objavo Nerevidiranega poročila o poslovanju družbe Nama d.d. Ljubljana za obdobje 1.1. do 30.6.2019.

Družba je v obdobju od 1.1. do 30.6.2019 ustvarila dobiček pred davki v višini 391.334 EUR, kar je občutno več kot v enakem obdobju lani (1.1. – 30.6.2018: 136.026 EUR). Ta rezultat vključuje tudi dobiček pri prodaji dela nepremičnine v Škofji Loki. Brez tega učinka bi poslovni izid v prvi polovici leta 2019 znašal 19.547 EUR (1.1. – 30.6.2018: -142.837 EUR).

Nadzorni svet se je seznanil tudi z izvajanjem strateških aktivnosti ter soglašal z aktivnostmi na področju nepremičninske dejavnosti.

Obvestilo bo objavljeno na spletni strani družbe Nama d.d. Ljubljana, [www.nama.si](http://www.nama.si) od 28.8.2019 dalje, najmanj za obdobje 5 let.

 Uprava družbe

Priloga: Nerevidirano poročilo o poslovanju družbe Nama d.d. Ljubljana za obdobje 1.1. do 30.6.2019.

Datum: 28.8.2019